|  |  |
| --- | --- |
| logo_EMΠ | **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ - ΣΧΟΛΗ ΑΡΧΙΤΕΚΤΟΝΩΝ ΜΗΧΑΝΙΚΩΝ** **Δ**ΙΑΤΜΗΜΑΤΙΚΟ **Π**ΡΟΓΡΑΜΜΑ **Μ**ΕΤΑΠΤΥΧΙΑΚΩΝ **Σ**ΠΟΥΔΩΝ **ΠΡΟΣΤΑΣΙΑ ΜΝΗΜΕΙΩΝ**  |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ Aκ. Έτους 2019-2020**

***ΓΙΑ ΤΗΝ ΑΠΟΚΤΗΣΗ* ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ (Δ.Μ.Σ.)**

Η Σχολή Αρχιτεκτόνων Ε.Μ.Π με τη συνεργασία των Σχολών Χημικών Μηχανικών, Πολιτικών Μηχανικών και Αγρονόμων & Τοπογράφων Μηχανικών του Ε.Μ.Π οργανώνει **Διατμηματικό Πρόγραμμα Mεταπτυχιακών Σπουδών (Δ.Π.Μ.Σ)** σύμφωνα με τις κείμενες διατάξεις, στο επιστημονικό πεδίο **ΠΡΟΣΤΑΣΙΑΣ ΜΝΗΜΕΙΩΝ** με δύο κατευθύνσεις.

**(Α). Συντήρηση και Αποκατάσταση Ιστορικών Κτιρίων και Συνόλων**

**(Β). Υλικά και Επεμβάσεις Συντήρησης.**

Στο πρόγραμμα μπορούν να υποβάλουν αίτηση συμμετοχής και να γίνουν δεκτοί:

 Διπλωματούχοι των Σχολών Αρχιτεκτόνων Μηχανικών, Χημικών Μηχανικών, Πολιτικών Μηχανικών, Αγρονόμων & Τοπογράφων Μηχανικών, κατά προτεραιότητα, άλλοι διπλωματούχοι Μηχανικοί Πολυτεχνείων, Πολυτεχνικών Σχολών, ή Τμημάτων Μηχανικών, καθώς και πτυχιούχοι Τμημάτων ΑΕΙ της ημεδαπής και ομοταγών αναγνωρισμένων ιδρυμάτων της αλλοδαπής, συναφούς γνωστικού αντικειμένου.

**Οι ενδιαφερόμενοι πρέπει να υποβάλουν τα εξής δικαιολογητικά:**

1. **Αίτηση σε ειδικό έντυπο χορηγούμενο από την Επιστημονική Γραμματεία του ΔΠΜΣ.**
2. **Επικυρωμένο αντίγραφο διπλώματος ή πτυχίου και πιστοποιητικό αναλυτικής βαθμολογίας, ή στοιχεία από τα οποία προκύπτει ότι αναμένεται η αποφοίτηση μέχρι τις εγγραφές στο ΔΠΜΣ, κατά το δεύτερο δεκαπενθήμερο του Σεπτεμβρίου 2019, καθώς και βεβαίωση ισοτιμίας από το ΔΟΑΤΑΠ όταν απαιτείται.**
3. **Πλήρες βιογραφικό σημείωμα, το οποίο θα περιλαμβάνει οπωσδήποτε στοιχεία για τις σπουδές, την ερευνητική ή και επαγγελματική δραστηριότητα, καθώς και εκπονηθείσες ερευνητικές εργασίες και δημοσιεύσεις.**
4. **Τεκμηρίωση επαρκούς γνώσης μίας τουλάχιστον ξένης γλώσσας, επιπέδου Β2 (για τους αλλοδαπούς απαιτείται η γνώση της Ελληνικής γλώσσας).**
5. **Δύο συστατικές επιστολές.**
6. **Φωτοτυπία αστυνομικής ταυτότητας.**
7. **Μια πρόσφατη φωτογραφία**

Οι υποψήφιοι που πληρούν τα παραπάνω τυπικά προσόντα θα μετάσχουν σε **3ωρη γραπτή εξέταση**, όπου θα τους ζητηθεί να απαντήσουν σε θέματα **οικοδομικής ιστορικών κατασκευών και ιστορίας αρχιτεκτονικής, θεωρίας, κριτικής και τεχνικής της προστασίας των μνημείων** (ανάλογα με την κάθε ειδικότητα)**.** Οι υποψήφιοι της Β’ Κατεύθυνσης, ανεξαρτήτως ειδικότητας, θα κληθούν να απαντήσουν και σεθέματα **υλικών και επεμβάσεων συντήρησης**. Στη συνέχεια οι επιτυχόντες στις γραπτές εξετάσεις καλούνται σε συνέντευξη στην οποία προσκομίζουν φάκελο με ενδεικτικά στοιχεία εργασιών τους θεωρητικών, σχεδιασμένων και εφαρμοσμένων (portfolio).

* Γενική προϋπόθεση εγγραφής των υποψηφίων για την απόκτηση Δ.Μ.Σ. είναι **η κατοχή γνώσης ενός ελάχιστου επιστημονικού υπόβαθρου**. Το υπόβαθρο αυτό καθορίζεται από την Ε.Δ.Ε., περιέχει δε ένα σύνολο προαπαιτούμενων Προπτυχιακών Μαθημάτων, τα οποία καλύπτουν τις θεμελιώδεις γνώσεις στο ευρύτερο διεπιστημονικό αντικείμενο των Σχολών που οργανώνουν το Μεταπτυχιακό Πρόγραμμα και χορηγούν το Δ.Μ.Σ..
* Τα αποδεικτικά γνώσης του παραπάνω υπόβαθρου καλύπτονται είτε με τα αναλυτικά περιεχόμενα των προηγούμενων σπουδών και υπόμνημα σταδιοδρομίας, είτε με την παρακολούθηση και επιτυχή εξέταση σε μαθήματα των πενταετούς διάρκειας σπουδών του Ε.Μ.Π., που καθορίζει η Ε.Δ.Ε..

Ως συμπληρωματικά κριτήρια λαμβάνονται υπόψη τα παρακάτω, καθώς και αυτά του αρ. 7 του κανονισμού ΦΕΚ 3461β/21-08-2018:

* Ο γενικός βαθμός διπλώματος ή πτυχίου.
* Η συναφής με το πρόγραμμα επαγγελματική και ερευνητική δραστηριότητα και το αρχιτεκτονικό έργο.
* Η ικανότητα του υποψηφίου όπως προκύπτει από τις συστατικές επιστολές.
* Οι βασικές γνώσεις γραμμικού σχεδίου για όσους δεν είναι Αρχιτέκτονες.
* Η γνώση ξένων γλωσσών.
* Εφόσον ο υποψήφιος είναι υπάλληλος, οι ανάγκες και προοπτικές του φορέα από τον οποίο προέρχεται.

Οι ενδιαφερόμενοι/ες (και των δύο κατευθύνσεων) μπορούν να υποβάλουν την αίτηση συμμετοχής τους μαζί με τα απαραίτητα δικαιολογητικά από τη **Δευτέρα 06 Μαϊου έως και τη Δευτέρα 20 Μαΐου 2019** και ώρες 12:00’ – 14:00’ **στην Επιστημονική Γραμματεία του ΔΠΜΣ** (Πατησίων 42, κτ. Τοσίτσα γρ.105, 1ος ορ.). Σχετικές πληροφορίες και έντυπα αιτήσεων παρέχονται και από την Επιστημονική Γραμματεία του ΔΠΜΣ τηλ. 2107723931, κα Μπαλοδήμου, Πατησίων 42, κτίριο Τοσίτσα 1ος ορ., Γραφείο Τ105 για την Α’ Κατεύθυνση και 2107721433, κα Λαμπροπούλου, Πολυτεχνειούπολη Ζωγράφου κτίριο Χημικών Μηχανικών 3ος ορ. Γραφ.Θ309 για την Β’ Κατεύθυνση).

Ιστοσελίδα: **http://www.arch.ntua.gr/node-resources/836** mail: **promni@arch.ntua.gr**

 **http://laertis.chemeng.ntua.gr/dpms\_syvtnrnsn/**

Αθήνα,20 Φεβρουαρίου 2019

Ο Διευθυντής του Δ.Π.Μ.Σ

Κ. Καραδήμας Αρχιτέκτων, Αν. Καθηγητής ΕΜΠ